Babelscape/SREDFM huggingface dataset:
Αναστασία Τσιλιμπίου

Η Αναστασία Τσιλιμπίου (Αθήνα, 12 Νοεμβρίου 1997) είναι ηθοποιός ελληνικής και ρουμάνικης καταγωγής. 

Ένα άλλο όνομα που θα της ταίριαζε είναι: To όνομα Νεφέλη
Πανεπιστήμιο της Πρίστινα

μικρογραφία|Σχολή Μηχανικών|εναλλ.=|αριστερά
μικρογραφία|Σχολή Μαθηματικών και Φυσικών Επιστημών|εναλλ.=|αριστερά
μικρογραφία|Σχολή Νομικών και Οικονομικών επιστημών|εναλλ.=|αριστερά
Το Πανεπιστήμιο της Πρίστινα () είναι ένα δημόσιο ίδρυμα τριτοβάθμιας εκπαίδευσης που βρίσκεται στην Πρίστινα του Κόσοβο. Είναι το μεγαλύτερο Πανεπιστήμιο της χώρας του. Περιλαμβάνει 14 Σχολές στις οποίες φοιτούν 42.006 σπουδαστές. Απασχολεί προσωπικό 1230 ατόμων εκ των οποίων τα 900 άτομα είναι διδακτικό προσωπικό και τα 300 άτομα είναι διοικητικοί υπάλληλοι. Το 2019 κατατάχθηκε στη θέση 126 μεταξύ των Πανεπιστημίων της Ανατολικής Ευρώπης και στη θέση 725 μεταξύ των Πανεπιστημίων παγκόσμια.
Άντονι Χίκι

Ο Άντονι Χίκι ("αγγλικά:Anthony Hickey," 22 Νοεμβρίου 1992) είναι Αμερικανός καλαθοσφαιριστής, ο οποίος αγωνίζεται ως πόιντ γκαρντ για τη Λάρισα.
Ντέιρ ελ-Μπαχάρι

To Ντέιρ ελ-Μπαχάρι ή Ντέιρ ελ-Μπάχρι ή Ντεΐρ-ελ-Μπάχρι ("αγγλικά:" Deir el-Bahari, αραβικά: الدير البحري‎ "al-Dayr al-Baḥrī , που μεταφράζεται ως "To Μοναστήρι της Θάλασσας”)" είναι περιοχή της Αιγύπτου, στα δυτικά του Νείλου, απέναντι από το Λούξορ, όπου υπάγεται διοικητικά. Στο Ντέιρ ελ-Μπαχάρι έχει βρεθεί ένα ιδιαίτερα σημαντικό συγκρότημα αρχαίων νεκρικών ναών και τάφων, βασιλέων και ευγενών, το οποίο ιδρύθηκε στην εποχή του Μέσου Βασιλείου. 
εναλλ.=|αριστερά|μικρογραφία|191x191εσ|Το Ντέιρ ελ-Μπαχάρι σε καρτ-ποστάλ του 1920.
Στην περιοχή του σημερινού Λούξορ βρίσκονται οι αρχαίες Θήβες. Το Ντέιρ ελ-Μπαχάρι αποτελεί τμήμα της Νεκρόπολης των Θηβών. Οι αρχαίες Θήβες και η Νεκρόπολή της αποτελούν Μνημεία Παγκόσμιας Πολιτιστικής Κληρονομιάς της ΟΥΝΕΣΚΟ. 

Το πρώτο μνημείο που χτίστηκε στη θέση αυτή ήταν ο νεκρικός ναός του Φαραώ Μεντουχοτέπ B΄ ("Mentuhotep/ Montuhote"p, 2055-2004 π.Χ.) της 11ης Δυναστείας.

Στη διάρκεια της 18ης Δυναστείας, η Χατσεψούτ και ο γιός της Τούθμωσις Γ΄ έχτισαν και αυτοί τα δικά τους μνημεία εδώ, δίπλα σε αυτό του Φαραώ Μεντουχοτέπ Β΄.
Ανίγριδες

Οι Ανίγριδες ήταν στην ελληνική μυθολογία οι νύμφες - δηλαδή, οι ποταμίδες - του Άνιγρου ποταμού στην Ηλεία. Στην ακτή της Ηλείας, όχι μακριά από την εκβολή του ποταμού, υπήρχε ένα ιερό σπήλαιο κοντά στο σύγχρονο Σαμικό, το οποίο επισκέπτονταν άτομα που έπασχαν από δερματικές παθήσεις. Υποτίθεται ότι θεραπεύονταν εδώ από προσευχές και θυσίες στις νύμφες και με το μπάνιο τους στον ποταμό. Η παλαιότερη γνωστή βεβαίωση της λατρείας αυτών των νυμφών, προέρχεται από την ποιήτρια Μοιρώ τον 3ο αιώνα π.Χ.. 

Ο Άνιγρος ποταμός ήταν ένα μικρό ρέμα στη νότια Ηλεία που έτρεχε από το όρος Λαπίθας και από τα βουνά στη Μίνθη στο Ιόνιο Πέλαγος. Τα νερά χαρακτηρίζονται από το καθαρό θείο. Ο ποταμός και το σπήλαιο είναι πλέον μέρος των ιαματικών πηγών του Καϊάφα.
Γκονγκ Λιτζιάο

Η Γκονγκ Λιτζιάο (Κινέζικα: 巩立姣, γεν. 24 Ιανουαρίου 1989) είναι Κινέζα σφαιροβόλος.
Άρενταλ Φότμπαλ

Η Άρενταλ Φότμπαλ ("Arendal Fotball)" είναι επαγγελματικός ποδοσφαιρικός σύλλογος που εδρεύει στο Άρενταλ της Νορβηγίας. Συμμετέχει στη 2η κατηγορία, η οποία είναι η τρίτη βαθμίδα στο ποδόσφαιρο της χώρας.
Λυκαλώπηξ

thumb
Η Λυκαλώπηξ ("Lycalopex") είναι γένος της οικογένειας των κυνιδών από τη Νότια Αμερική. Παρά την ονομασία του, δεν αφορά γνήσιες αλεπούδες, αλλά ένα μοναδικό γένος κυνιδών που σχετίζεται με λύκους και τσακάλια, το οποίο θυμίζει κάπως τις αλεπούδες λόγω της συγκλίνουσας εξέλιξης· γι' αυτό το γένος ονομάζεται επίσης Ψευδαλώπηξ. Η νοτιοαμερικανική γκρίζα αλεπού, "Lycalopex griseus", είναι το πιο συνηθισμένο είδος, και είναι γνωστό για τα μεγάλα του αυτιά.

Τα παλαιότερα γνωστά απολιθώματα που ανήκουν στο γένος ανακαλύφθηκαν στη Χιλή, και χρονολογούνται 2,0 έως 2,5 εκατομμύρια χρόνια πριν, στα μέσα έως τα τέλη του Πλειόκαινου.
Μουστακόπουλος

Ο Μουστακόπουλος ήταν Έλληνας σκοπευτής. Αγωνίστηκε στους Θερινούς Ολυμπιακούς Αγώνες του 1896 στην Αθήνα.

Συμμετείχε στο αγώνισμα του ελεύθερου τουφεκιού τριών στάσεων. Ο θέση και η βαθμολογία του στο αγώνισμα δεν είναι γνωστά, αν και δεν τερμάτισε στην πρώτη πεντάδα.



Κατηγορία:Σκοπευτές στους Θερινούς Ολυμπιακούς Αγώνες 1896
Ναζμιγιέ Μουσλού Μουρατλί

Η Ναζμιγιέ Μουσλού Μουρατλί, γνωστή και ως Ναζμιγιέ Μουρατλί, (γεννήθηκε ως Ναζμιγιέ Μουσλού στις 13 Ιουνίου 1979) είναι τουρκάλα αθλήτρια της άρσης βαρών. Είναι η τρέχουσα κάτοχος του παγκόσμιου ρεκόρ στην κατηγορία των 40 κιλών, το οποίο κατορθώθηκε στους παραολυμπιακούς αγώνες του 2012 στο Λονδίνο, όπου κέρδισε το χρυσό μετάλλιο. Αγωνίζεται για την Κόνια Μεράμ Μπελεντιγιεσπόρ.
Σαβίτρι Ντέβι

H Σαβίτρι Ντέβι (Λυόν, 30 Σεπτεμβρίου 1905 - Sible-Hedingham, στο Έσσεξ της Αγγλίας, 22 Οκτωβρίου 1982) ήταν Γαλλίδα -με ελληνοϊταλικές ρίζες- επιφανής στοχάστρια και φιλόσοφος του εθνικοσοσιαλισμού, καθώς και ακτιβίστρια και σημαντική μορφή του μεταπολεμικού νεοναζισμού. Το πραγματικό της όνομα ήταν Μαξιμιανή Πορτά ή Πόρτας (· εναλλακτική γραφή: "Maximine Portaz") 

H Σαβίτρι Ντέβι θαύμαζε απεριόριστα τον Αδόλφο Χίτλερ και υπήρξε σε όλη της τη ζωή αφοσιωμένη σε αυτόν και στην υπεράσπιση των ιδεών και των πράξεών του· η ίδια αυτοπροσδιοριζόταν ως "χιτλερική". Η σκέψη της ξεκίνησε στη δεκαετία του 1920 από τον παγανισμό και τον Άριο φυλετισμό. Υπήρξε υποστηρίκτρια της ανεξαρτησίας της Ινδίας και οι ιδέες της, στην πορεία, εξελίχτηκαν σε μια ανάμιξη ινδουιστικών δοξασιών με το ναζισμό. Θεωρούσε, μεταξύ άλλων, ότι ο Χίτλερ ήταν απεσταλμένος από την Πρόνοια, ως ένα είδος άβαταρ, ενσάρκωση του θεού Βισνού, με προορισμό να σώσει, μέσα από τη θυσία του, τον κόσμο από το κακό, δηλαδή τους Εβραίους, βάζοντας τέλος στην εποχή του Κάλι Γιούγκα. Υπήρξε, επίσης, υποστηρίκτρια των δικαιωμάτων των ζώων και πρωτοπόρος της Βαθιάς οικολογίας, κυρίως μέσω του βιβλίου της "Impeachment of Man" (1959). Η Σαβίτρι Ντέβι αποκλήθηκε "Ιέρεια του Αδόφλου Χίτλερ" και "Αρχιέρεια του «εσωτερικού χιτλερισμού»"
Ίντρις Έλμπα

Ο Ίντρις Έλμπα ("Idris Elba", 6 Σεπτεμβρίου 1972) είναι Άγγλος ηθοποιός, παραγωγός, σκηνοθέτης, μουσικός, DJ και ράπερ. Είναι γνωστός για την ερμηνεία πολύπλευρων ρόλων, συμπεριλαμβανομένων του Στρίντζερ Μπελ στη σειρά HBO, "The Wire", του επιθεωρητή Τζον Λούθερ στη σειρά του BBC One, "Luther", και του Νέλσον Μαντέλα στη βιογραφική ταινία "Μαντέλα: Ο Δρόμος προς την Ελευθερία" (2013). Έχει προταθεί τέσσερις φορές για Χρυσή Σφαίρα καλύτερου ηθοποιού σε μίνι σειρά ή τηλεταινία, κερδίζοντας τη μία, και ήταν υποψήφιος πέντε φορές για βραβείο Emmy.
Βρυσερά

Τα Βρυσερά (Αλβανικά: Vrisera) είναι χωριό του νομού Αργυροκάστρου στην νότια Αλβανία. Ήταν έδρα της Επαρχίας Άνω Δρόπολης Βορείου Ηπείρου. Το 2015 έγινε μέρος του δήμου Δρόπολης αφού η Αλβανική κυβέρνηση συγχώνευσε τις Επαρχίες σε Δήμους. 

Φέρει το όνομά του από τον υψηλό υδροφόρο ορίζοντα, κάτι που κάνει εύκολη τη δημιουργία πηγαδιού (βρύσες). Ο πληθυντικός ουδέτερου γένους δηλώνει το επίθετο των χωραφιών και κατ' επέκταση του μέρους, δηλαδή τα βρυσερά χωράφια. 

Οι πρώτοι κάτοικοι ήταν έμποροι από το χωριό Πέπελη, που έφτιαξαν εκεί εμπορικά καταστήματα, κατά το διάστημα ανάμεσα στους δύο παγκόσμιους πολέμους. Κατά συνέπεια ήταν τμήμα της Πέπελης,από την οποία αποχωρίστηκε. Λόγω της εμπορικότητας του σημείου δημιουργήθηκε σύντομα εμπόριο και διοίκηση.

Το 1993 κατοικούταν αποκλειστικά από 311 Έλληνες.
Γεωργιανή Εθνική Ακαδημία Επιστημών

Η Γεωργιανή Εθνική Ακαδημία Επιστημών () είναι η εθνική ακαδημία της Γεωργίας και η έδρα της βρίσκεται στην Τιφλίδα. Αποστολή του ιδρύματος είναι να συντονίζει την επιστημονική έρευνα στη Γεωργία και να προάγει τις σχέσεις με τις ακαδημίες και τα επιστημονικά κέντρα των ξένων χωρών. Ιδρύθηκε το Φεβρουάριο του 1941, και μέχρι το Νοέμβριο του 1990 ήταν γνωστή ως ΣΣΔ Γεωργιανή Ακαδημία Επιστημών.
Ακαδημίες ΠΑΟΚ

Οι Ακαδημίες ΠΑΟΚ είναι το σύστημα ποδοσφαιρικής ακαδημίας του ελληνικού επαγγελματικού ποδοσφαιρικού συλλόγου του ΠΑΟΚ, που αποτελείται από 11 επίσημες ομάδες νέων (Κ-6/7, Κ-8, Κ-9, Κ-10, Κ-11, Κ-12, Κ-13, Κ-14, Κ-15, Κ-17 και Κ-19), βασισμένες στις ηλικίες των νεαρών αθλητών . Οι ομάδες «Κ-15, Κ-17 και Κ-19» αγωνίζονται όλες στις διοργανώσεις νέων της Superleague (Superleague Κ-15, Κ-17 και Κ-19 αντίστοιχα), ενώ η ομάδα Κ-19 έχει τακτική συμμετοχή στο UEFA Youth League σαν πρωταθλήτρια. Είναι δηλαδή μια πετυχημένη ομάδα στο ποδοσφαιρικό κομμάτι.

Η ακαδημία έχει περισσότερους από 280 νεαρούς ποδοσφαιριστές, , εργάζονται σε αυτήν πάνω από 50 άτομα (προπονητές, εκπαιδευτές, γιατροί, φροντιστές κ.α.) και διατηρεί προπονητικά κέντρα εκπαίδευσης εκτός Θεσσαλονίκη. Αυτά είναι σε Αθήνα, Διδυμότειχο, Αλεξανδρούπολη, Κομοτηνή - Ξάνθη, Κιλκίς, Καβάλα, Δράμα, Κοζάνη, Κατερίνη, Λαμία, Κέρκυρα, Ρέθυμνο, Χίος, Χαλκιδική, Κυκλάδες και Ρόδο.
Χένινγκ Μάνκελ

Ο Χένινγκ Μάνκελ ("Henning Georg Mankell", 3 Φεβρουαρίου 1948 – 5 Οκτωβρίου 2015) ήταν Σουηδός συγγραφέας αστυνομικών μυθιστορημάτων, παιδικών βιβλίων και θεατρικός συγγραφέας και είναι γνωστός για την αστυνομική σειρά βιβλίων μυστηρίου που έχει γράψει με πρωταγωνιστή τον επιθεωρητή Κουρτ Βαλάντερ. Έχει γράψει επίσης ένα σημαντικό αριθμό θεατρικών έργων και σεναρίων για την τηλεόραση.

Υπήρξε ακτιβιστής και, μέσω των βιβλίων και των θεατρικών του έργων, ασκούσε κοινωνική κριτική για ζητήματα ανισότητας στην σουηδική κοινωνία. Ο Μάνκελ μοίραζε το χρόνο του μεταξύ Σουηδίας και χωρών της Αφρικής, κυρίως της Μοζαμβίκης. Έκανε σημαντικές δωρεές σε φιλανθρωπικούς οργανισμούς που δρούσαν κυρίως στην Αφρική.

Τον Ιανουάριο του 2014, ο Μάνκελ διαγνώσθηκε με καρκίνο του πνεύμονα και καρκίνο του οισοφάγου . Τον Μάιο του 2014, ανακοίνωσε ότι η θεραπεία λειτούργησε και ένιωθε καλύτερα. Εμπνεόμενος από τη σύζυγό του Εύα, έγραψε μια σειρά άρθρων για την εμπειρία του με τον καρκίνο, ενώ τόνισε τη σημασία της έρευνας για την καταπολέμηση του καρκίνου στο Νοσοκομειακό Πανεπιστήμιο Σαλγκρένσκα. Στις 5 Οκτωβρίου 2015, ο Μάνκελ πέθανε στην ηλικία των 67 ετών, σχεδόν δυο χρόνια αφότου διεγνώσθη με καρκίνο.
Μπέρνχαρντ Ρέτσελ

Ο Μπέρνχαρντ Ρέτσελ (Bernhard Roetzel) (γεννημένος στις 17 Αυγούστου 1966 στο Ανόβερο) είναι Γερμανός συγγραφέας. Είναι ιδιαίτερα γνωστός για την συγγραφή του βιβλίου "Gentleman. A Timeless Guide to Fashion," που κυκλοφόρησε και στα Ελληνικά με τον τίτλο "Gentleman : ο οδηγός του ανδρικού στυλ."
Μιχάλης Σαράντης

Ο Μιχάλης Σαράντης (Αθήνα, 1985) είναι Έλληνας ηθοποιός. Θεωρείται ως ένα από τα ανερχόμενα και πιο ταλαντούχα ονόματα στον χώρο της ελληνικής υποκριτικής σκηνής.

Γεννήθηκε το 1985 στην Αθήνα και είναι απόφοιτος της Δραματικής Σχολής του Θεάτρου Τέχνης Καρόλου Κουν. Το 2015 τιμήθηκε με το θεατρικό Βραβείο Χορν για την ερμηνεία του Νότη Σερδάρη στη "Φλαντρώ" του Παντελή Χορν και του αγγελιοφόρου στον "Ιππόλυτο" του Ευριπίδη.

Στην τηλεόραση έχει εμφανιστεί σε διάφορα επεισόδια στις σειρές "10η εντολή" και "Ου φονεύσεις". Στον κινηματογράφο έχει παίξει σε ταινίες του Σταύρου Τσιώλη, του Βασίλη Κεχαγιά, του Δημήτρη Μπαβέλλα και του Ζαχαρία Μαυροειδή.
Η χρονιά με τα 13 φεγγάρια

Η χρονιά με τα 13 φεγγάρια (πρωτότυπος τίτλος: In einem Jahr mit 13 Monden) είναι δυτικογερμανική δραματική ταινία του 1978 σε σκηνοθεσία Ράινερ Βέρνερ Φασμπίντερ και με πρωταγωνιστή τον Φόλκερ Σπρένγκλερ. Η ταινία είναι μια απόκριση στην αυτοκτονία του εραστή του Φασμπίντερ εκείνη την εποχή, Άρμιν Μάιερ. Σε μια λίστα με το τοπ τεν των δικών του ταινιών, ο Φασμπίντερ κατέταξε την ταινία στη δεύτερη θέση, μετά το "Να φοβάστε την αγία πουτάνα".
Δυσσέβεια

Στην ελληνική μυθολογία, η Δυσσέβεια ήταν το πνεύμα και η προσωποποίηση της ασέβειας, σε αντίθεση με την Ευσέβεια. 

Σύμφωνα με τον Αισχύλο, η Δυσσέβεια ήταν η μητέρα της Ύβρεως.
Σεμένιστε

Το Σεμένιστε (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.
Ωτ-Σον

Η Ωτ-Σον (γαλλικά: "Haute-Saône") είναι γαλλικός νομός στην περιοχή Βουργουνδία-Φρανς-Κοντέ. Πρωτεύουσα του νομού είναι η Βεζούλ. Η INSEE και το ταχυδρομείο αποδίδουν στον νομό τον κωδικό 70.

Ο πληθυσμός του νομού ανέρχεται σε 237.242 κατοίκους σύμφωνα με την απογραφή του 2016. Έχει έκταση 5.360 τετραγωνικά χιλιόμετρα και διοικητικά αποτελείται από 2 διαμερίσματα. Οι κάτοικοι ονομάζονται "Ω-Σονουά".
Βραστό της Ίστρια

thumb|200px|right|Βραστό της Ίστρια
Το Βραστό της Ίστρια ή jota (στα κροατικά: Istarska jota; στα σλοβένικα: Jota, στα ιταλικά: Jota) είναι ιδιαίτερα δημοφιλές πιάτο στην Ίστρια και σε μέρη της βορειοδυτικής Κροατίας, στα παράλια της Σλοβενίας και στις επαρχίες Γκορίτσια και Τεργέστης καθώς και σε ορισμένες περιοχές του βορειοανατολικού Φρίουλι, στη βορειοανατολική Ιταλία.

Το εν λόγω πιάτο έχει επιρροές τόσο από τη κουζίνα της Κεντρικής Ευρώπης όσο και από τη Μεσογειακή κουζίνα. Φτιάχνεται με φασόλια, ξινό λάχανο ή ραπάνι, πατάτες, μπέικον, χοιρινά παϊδάκια και σκόρδο. Μαγειρεύεται με ελαιόλαδο. Στη Σλοβενική Ίστρια τρώγεται συχνά μαζί με πολέντα.
Σοφία Φαραζή

Η Σοφία Φαραζή (γεν. 28 Φεβρουαρίου 1979), είναι Ελληνίδα ηθοποιός.
Παρασκευή και 13 Μέρος 2

Η Παρασκευή και 13 Μέρος 2 (πρωτότυπος τίτλος Friday the 13th Part 2) είναι αμερικανική ταινία τρόμου, και ειδικότερα του είδους σλάσερ, του 1981. Σκηνοθέτης είναι ο Στιβ Μάινερ και σεναριογράφος ο Ρον Κουρζ. Η ταινία είναι το σίκουελ του "Παρασκευή και 13" (1980), λαμβάνοντας μέρος πέντε χρόνια μετά το τέλος της ταινίας, όπου ένας νέος δολοφόνος πλησιάζει και ξεκινά να φονεύει τους ομαδάρχες της κατασκήνωσης σε μια κοντινή κατασκήνωση εκπαίδευσης στο Κρίσταλ Λέικ. Πρωταγωνιστεί η Έιμι Στιλ στο ρόλο της Τζίνι Φιλντ και οι Στιβ Ντασκάγουιτζ και Γουάρινγκτον Ζιλέτ ως ο Τζέισον Βόρχις. Η ταινία επίσης περιέχει την επιστροφή των Αντριέν Κινγκ, Μπέτσι Πάλμερ και Ουολτ Γκόρνεϊ, οι οποίοι υποδύθηκαν τους ρόλους των Άλις Χάρντι, Πάμελα Βόρχις και «Τρελού» Ραλφ στη προηγούμενη ταινία. Είναι η δεύτερη ταινία στο franchise του "Παρασκευή και 13".

Αρχικά, η "Παρασκευή και 13 Μέρος 2" δεν προοριζόταν να είναι μια άμεση συνέχεια, αλλά μέρος μιας σειράς ανθολογίας βασισμένο στη δεισιδαιμονία της Παρασκευής και 13. Ωστόσο λόγω της δημοτικότητας του τέλους-έκπληξης της πρώτης ταινίας όπου ο Τζέισον Βόρχις επιτίθεται στην ηρωίδα Άλις, οι κινηματογραφιστές επέλεξαν να συνεχίσουν την ιστορία και τη μυθολογία γύρω από τη Κατασκήνωση Κρίσταλ Λέικ, μια τάση που θα επαναλαμβανόταν σε κάθε έργο της σειράς ταινιών.

Όπως και η αρχική ταινία, η "Παρασκευή και 13 Μέρος 2" αντιμετώπισε αντίθεση από την Ένωση Κινηματογράφου της Αμερικής, η οποία σημείωσε τη «συσσωρευτική βία» της ταινίας ως προβληματική, με αποτέλεσμα πολυάριθμες περικοπές για να ταξινομηθεί ως κατάλληλη για άτομα άνω των δεκαεπτά ετών. Η ταινία κυκλοφόρησε στη Βόρεια Αμερική στις 30 Απριλίου 1981. Αν και δεν είχε ακαθάριστα έσοδα όσο η αρχική ταινία και έλαβε επίσης αρνητικές κριτικές, το σίκουελ του κέρδισε πάνω από 21,7 εκατομμύρια δολάρια στις Ηνωμένες Πολιτείες με προϋπολογισμό 1,25 εκατομμυρίων δολαρίων.
Λύκος των Νήσων Φώκλαντ

thumb|Λύκος των Νήσων Φώκλαντ, στη συλλογή του Μουσείου Οτάγκο
Ο λύκος των Νήσων Φώκλαντ ("Dusicyon australis"), γνωστός και ως γουαρά, και μερικές φορές ως σκύλος των Νήσων Φώκλαντ, αλεπού των Νήσων Φώκλαντ, ή ανταρκτικός λύκος, ήταν το μόνο χερσαίο θηλαστικό των Νήσων Φώκλαντ. Αυτός ο ενδημικός κυνίδης εξαφανίστηκε το 1876, ο πρώτος γνωστός κυνίδης που εξαφανίστηκε στους ιστορικούς χρόνους. Ήταν το μοναδικό σύγχρονο είδος στο γένος "Δουσικύων".

Παραδοσιακά υποτίθετο ότι το στενότερο συγγενές γένος ήταν η "Λυκαλώπηξ", συμπεριλαμβανομένου του κούλπεο, το οποίο εισήχθη στους Νήσους Φώκλαντ στη σύγχρονη εποχή. Ωστόσο, το 2009, κλαδιστική ανάλυση του DNA αναγνώρισε τον χαιτοφόρο λύκο ("Chrysocyon brachyurus") ως τον πλησιέστερο ζωντανό συγγενή του λύκου των Νήσων Φώκλαντ—έναν ασυνήθιστα μακροπόδαρο, αλεπουδόμορφο νοτιοαμερικανικό κυνίδη, από τον οποίο χωρίστηκε περίπου 6,7 εκατομμύρια χρόνια πριν.

Ο λύκος των Νήσων Φώκλαντ υπήρχε τόσο στη Δυτική όσο και την Ανατολική Φώκλαντ, αλλά ο Κάρολος Δαρβίνος δεν ήταν βέβαιος αν αυτοί ήταν διαφοροποιημένες ποικιλίες. Η γούνα του είχε καστανόξανθο χρώμα και η άκρη της ουράς ήταν άσπρη. Η διατροφή του είναι άγνωστη, αλλά, εξαιτίας της απουσίας ιθαγενών τρωκτικών στα Φώκλαντ, πιθανώς αποτελούταν από πτηνά που φωλιάζουν στο έδαφος, όπως χήνες και πιγκουίνους, νεαρές φώκιες και έντομα, καθώς και ψοφίμια στις ακτές. Έχει ειπωθεί ότι μπορεί να ζούσε σε λαγούμια.
Κομητεία της Σικελίας

Η Κομητεία της Σικελίας ή Κομητεία της Σικελίας και της Καλαβρίας ήταν ένα νησιωτικό κράτος που περιείχε την Σικελία, την Μάλτα και την Καλαβρία (1071 - 1130). Η κομητεία δημιουργήθηκε όταν οι Νορμανδοί κατέκτησαν το νησί από τους Άραβες (1061 - 1091) και διέλυσαν το Εμιράτο της Σικελίας που υπήρχε από το 965. Η κομητεία ήταν μια σύντομη μεταβατική περίοδος στην Σικελική ιστορία ανάμεσα στο Αραβικό Εμιράτο και το Βασίλειο της Σικελίας που δημιουργήθηκε αμέσως μετά την προσάρτηση της Απουλίας (1130).
Α΄ κατηγορία ποδοσφαίρου ανδρών Κύπρου 2019-20

Η Α΄ κατηγορία ποδοσφαίρου ανδρών Κύπρου 2019-20 αποτελεί το 81ο πρωτάθλημα στην Α΄ κατηγορία ποδοσφαίρου της Κύπρου. Δεν ανακηρύχθηκε καμία ομάδα πρωταθλήτρια.
Κάμπο ντε Φιόρι

Ο ανδριάντας του φιλοσόφου [[Τζορντάνο Μπρούνο]] στο κέντρο της πλατείας
thumb|225px|Η ημερήσια αγορά στην πλατεία Κάμπο ντε Φιόρι
Κάμπο ντε Φιόρι (ιταλ. "Campo de' Fiori", δηλαδή «αγρός των λουλουδιών») ονομάζεται μια πλατεία στη Ρώμη, κοντά στον ποταμό Τίβερη. Το σχήμα της είναι ορθογώνιο και βρίσκεται στα νότια της Πιάτσα Ναβόνα, στο όριο μεταξύ των διαμερισμάτων ("ριόνι") Παριόνε και Ρέγκολα, νοτιοανατολικά από το Ανάκτορο της Καγκελλαρίας και ένα τετράγωνο βορειοανατολικά του Παλάτσο Φαρνέζε. Η ονομασία της πλατείας χρονολογείται από τον Μεσαίωνα, όταν η έκτασή της ήταν ένας αγρός.
Βαλούχοι

thumb|right|320px|Ιρανοί Βαλούχοι αρχηγοί φυλών την εποχή της δυναστείας Κατζάρ στο Ιράν, γύρω στα 1904
Οι Βαλούχοι (Μπαλόχι: بلوچ) είναι ιρανικής καταγωγής εθνότητα, και ζουν κυρίως στην περιοχή Βαλουχιστάν, που βρίσκεται στο ακρότατο νοτιοανατολικό τμήμα του ιρανικού υψιπέδου, καταλαμβάνοντας τμήμα του νοτιοδυτικού Πακιστάν, του νοτιοανατολικού Ιράν, και μικρότερο τμήμα του νοτιοδυτικού Αφγανιστάν, ενώ αριθμοί Βαλούχων κατοικούν και στην Αραβική Χερσόνησο και το Τουρκμενιστάν.

Ομιλούν κυρίως τη Βαλουχική γλώσσα (Μπαλόχι), κλάδο των Βορειοδυτικών Ιρανικών γλωσσών. Περίπου το 50% του συνολικού πληθυσμού των Βαλούχων ζει στην επαρχία Βαλουχιστάν του Πακιστάν, 40% αυτών στην επαρχία Σιντ του Πακιστάν, και ένας σημαντικός αριθμός αυτών στην επαρχία Παντζάμπ του Πακιστάν. Αποτελούν περίπου το 3,6% του πληθυσμού του Πακιστάν, περίπου το 2% του Ιράν και περίπου το 2% του Αφγανιστάν.

Οι Βαλούχοι διαβιούν κυρίως σε ερημικές και ορεινές περιοχές. Είναι κυρίως σουνίτες μουσουλμάνοι, και χρησιμοποιούν τη γλώσσα Ούρντου ως "λίνγκουα φράνκα" για να επικοινωνούν με άλλες εθνότητες, όπως τους Παστούν και Σίντι.
Νικόλαος Τζαφούρης

[[Τρίπτυχο]] "Καθαίρεση, Θρήνος και Ανάσταση" του Νικόλαου Τζαφούρη, [[Εθνικό Μουσείο Βαρσοβίας|Εθνικό Μουσείο, Βαρσοβία]], μεταξύ 1489 και 1501.
Ο Νικόλαος Τζαφούρης, επίσης γνωστός ως Νικολό, Ζαφούρη ή Ζαφούρης (ενεργός 1487 - 1501), ήταν Έλληνας Αναγεννησιακός ζωγράφος της Κρητικής Σχολής.
Μιχάλης Κουκουλάκης

Ο Μιχάλης Κουκουλάκης (25 Ιουνίου 1975, Ηράκλειο Κρήτης) είναι Έλληνας διαιτητής ποδοσφαίρου. Είναι διεθνής διαιτητής για τη FIFA από το 2008. 

Έχει διατελέσει διαιτητής σε διεθνείς διοργανώσεις, μεταξύ των οποίων, τα προκριματικά του Ευρωπαϊκού Πρωταθλήματος 2012 και τα προκριματικά του Παγκοσμίου Κυπέλλου του 2010 και του 2014.
Σόρεν Σκου

Ο Σόρεν Σκου (Στα Δανικά: Søren Skou) γεννήθηκε στις 20 Αυγούστου του 1964 και είναι ένας Δανός επιχειρηματίας και γενικός διευθυντής της A.P. Moller-Maersk από τον Ιούνιο του 2016 και γενικός διευθυντής της θυγατρικής της, Maersk Line, από το 2012.

Τον Δεκέμβριο του 2014, ο Σκου ονομάστηκε ένα από τα σημαντικότερα άτομα της παγκόσμιας ναυτιλιακής βιομηχανίας, σύμφωνα με το Lloyds List το 2014.

Ο Σκου έγινε συνεργάτης του ομίλου A.P. Moller-Maersk το 2007 και υπήρξε μέλος της εκτελεστικής επιτροπής της εταιρείας από το 2001, πριν από την προαγωγή του στο ρόλο του γενικού διευθυντή.
Όλεξαντρ Λίποβι

Ο Όλεξαντρ Λίποβι ("Oleksandr Lypovyy", 9 Οκτωβρίου 1991), είναι Ουκρανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ.
Βονιφάτιος ντελ Βάστο

O Βονιφάτιος ντελ Βάστο, ιταλ. Boniface del Vasto (π. 1055 - π. 1125) από τον Οίκο των Αλεράμιτσι-ντελ Βάστο ήταν μαρκήσιος της Σαβόνα & της δυτικής Λιγουρίας (1084-π.1130).
Δημήτρης Κομποδιέτας

Ο Δημήτρης Κομποδιέτας (26 Απριλίου 1985) είναι Έλληνας επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τον Ιωνικό Νίκαιας.
Σίσεβο

Το Σίσεβο (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.
Βαγγέλης Καράμπουλας

Ο Βαγγέλης Καράμπουλας (18 Νοεμβρίου 1981) είναι Έλληνας επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τον Ιωνικό Νίκαιας. Το ψευδώνυμό του είναι ο κ. Άνοδος, λόγω του γεγονότος ότι οι σύλλογοι που παίζει σχεδόν πάντα προβιβάζονται στην επόμενη υψηλότερη κατηγορία πρωταθλήματος.
Οκτάβιους Έλις

Ο Οκτάβιους Έλις (αγγλικά:"Octavius Ellis") (Μέμφις (Τενεσσί), 10 Μαρτίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ για την Τουρκ Τέλεκομ.
Τζέισον Βόρχις

Ο Τζέισον Βόρχις (αγγλ: Jason Voorhees) είναι ο κύριος χαρακτήρας των ταινιών τρόμου-σλάσερ "Παρασκευή και 13". Έκανε τη πρώτη του εμφάνιση στη ταινία "Παρασκευή και 13" (1980) ως ο νεαρός γιος της μαγείρισσας της κατασκήνωσης που μετατράπηκε σε δολοφόνος, Πάμελα Βόρχις. Δημιουργημένος από τους Ρον Κουρζ, Σον Κάνινγκχαμ και Τομ Σαβίνι, ο Τζέισον δεν προοριζόταν αρχικά να στηρίξει τη σειρά ως ο κύριος ανταγωνιστής. Ο χαρακτήρας μεταγενέστερα έχει παρουσιαστεί σε διάφορα άλλα μέσα συμπεριλαμβανομένων μυθιστορημάτων, βιντεοπαιχνιδιών, κόμικ και συνάντησε κινηματογραφικά έναν άλλο εμβληματικό χαρακτήρα ταινιών τρόμου, το Φρέντυ Κρούγκερ.

Ο χαρακτήρας ήταν κατά κύριο λόγο ένας ανταγωνιστής στις ταινίες, είτε παρακολουθώντας και σκοτώνοντας τους άλλους χαρακτήρες, είτε ενεργώντας ως ψυχολογική απειλή για τον πρωταγωνιστή, όπως έγινε στο "Παρασκευή και 13: Ένα Νέο Ξεκίνημα". Από τότε που τον υποδύθηκε ο Λίμαν, το χαρακτήρα έχουν παίξει αμέτρητοι ηθοποιοί και κασκαντέρ, κάποιες φορές από περισσότερους από έναν σε μια συγκεκριμένη χρονική στιγμή. Αυτό έχει προκαλέσει αντιπαράθεση στο ποιος θα έπρεπε να γραφτεί στους τίτλους της ταινίας. Ο Κέιν Χόντερ είναι ο γνωστότερος από τους κασκαντέρ που έχουν υποδυθεί το Τζέισον Βόρχις, έχοντας παίξει το χαρακτήρα σε τέσσερις συνεχόμενες ταινίες.

Η φυσική εμφάνιση του χαρακτήρα έχει περάσει από πολλούς μετασχηματισμούς, με διάφορους μακιγιέρ ειδικών εφέ, αφήνοντας το σημάδι τους στην εμφάνιση του χαρακτήρα, συμπεριλαμβανομένου του καλλιτέχνη Σταν Ουίνστον. Ο αρχικός σχεδιασμός του Τομ Σαβίνι αποτέλεσε τη βάση πολλών μεταγενέστερων ενσαρκώσεων. Η μάσκα τερματοφύλακα χόκεϊ, η οποία αποτέλεσε το σήμα κατατεθέν του χαρακτήρα, δεν εμφανίστηκε μέχρι το "Παρασκευή και 13 Μέρος III". Από το "Παρασκευή και 13 Μέρος VI: Ο Τζέισον Ζει", οι παραγωγοί ταινιών έχουν δώσει στο Τζέισον υπεράνθρωπη δύναμη, αναγεννητικές ικανότητες, ενώ είναι σχεδόν άτρωτος. Έχει θεωρηθεί ως ένας συμπαθητικός χαρακτήρας, του οποίου το κίνητρο για τους φόνους έχει αναφερθεί ότι οδηγείται από τις ανήθικες ενέργειες των θυμάτων του και το θυμό του μετά το πνίξιμο του ως παιδί. Ο Τζέισον Βόρχις έχει εμφανιστεί σε διάφορα χιουμοριστικά περιοδικά και έχει γίνει αναφορά του σε ταινίες. Διάφορες σειρές παιχνιδιών έχουν κυκλοφορήσει με βάση διάφορες εκδοχές του χαρακτήρα από τις ταινίες του "Παρασκευή και 13". Η μάσκα χόκεϊ του Τζέισον Βόρχις είναι μια ευρέως αναγνωρισμένη εικόνα στη ποπ κουλτούρα.
Κριστίν Χούσονγκ

Η Κριστίν Χούσονγκ (γεν. 17 Μαρτίου 1994) είναι Γερμανίδα αθλήτρια του στίβου, και συγκεκριμένα του ακοντισμού.

Κατέκτησε τον τίτλο του Ευρωπαϊκού Πρωταθλήματος Στίβου το 2018, στον ακοντισμό, με νέο ατομικό ρεκόρ αλλά και ρεκόρ αγώνων, 67.90 μ.

Ήταν 4η στους Ολυμπιακούς Αγώνες Νέων 2010.

Έχει μια έκτη θέση στο Παγκόσμιο Πρωτάθλημα Στίβου 2015.

Κατέκτησε την 7η θέση στο Ευρωπαϊκό Πρωτάθλημα Στίβου 2014.
Ριτά Καντιγιάκ

Η Ριτά Καντιγιάκ (αναφερόμενη στα ελληνικά Ρίτα Κάντιλακ, πραγματικό όνομα Nicole Yasterbelsky) γεννήθηκε στις 18 Μαΐου του 1936 στο Παρίσι και πέθανε στις 4 Απριλίου του 1995 στο Ντοβίλ του Καλβαντός. Ήταν Γαλλίδα χορεύτρια, τραγουδίστρια και ηθοποιός.
Νταβίντ Νέρες

Ο Νταβίντ Νέρες Κάμπος ("David Neres Campos," 3 Μαρτίου 1997) είναι Βραζιλιάνος επαγγελματίας ποδοσφαιριστής, ο οποίος αγωνίζεται ως επιθετικός για τον Άγιαξ.
Ουκρανική Ομοσπονδία Καλαθοσφαίρισης

Η Ουκρανική Ομοσπονδία Καλαθοσφαίρισης (ουκρανικά: Федерація баскетболу України) είναι ένα εθνικό διοικητικό όργανο της καλαθοσφαίρισης στην Ουκρανία. Η ομοσπονδία ιδρύθηκε το 1992 και η έδρα της βρίσκεται στο Κίεβο.
Κυριάκος Στρατηλάτης

Ο Κυριάκος Στρατηλάτης (γενν. Καβάλα, 5 Ιανουαρίου 1988) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Εθνικό Άχνας, που συμμετέχει στο Παγκύπριο πρωτάθλημα ποδοσφαίρου.
Κομητεία της Απουλίας και της Καλαβρίας

Την Κομητεία της Απουλίας και της Καλαβρίας που αργότερα έγινε το Δουκάτο της Απουλίας και της Καλαβρίας ίδρυσε ο Γουλιέλμος Α΄ της Απουλίας (1042), περιείχε την χερσόνησο Γκαργκάνο, την Φότζα, την Απουλία και τμήμα της Ιταλικής Καμπανίας. Όταν ο Ροβέρτος Γυισκάρδος πήρε από τον πάπα Νικόλαο Β΄ τον τίτλο του δούκα (1059) προήχθη σε Δουκάτο. Το δουκάτο βρέθηκε σε αναστάτωση όταν ο Ρογήρος Β΄ της Σικελίας που κυβερνούσε την Κομητεία της Σικελίας διαδέχθηκε τον ξάδελφο του Γουλιέλμο Α΄ της Απουλίας που πέθανε πρόωρα και άτεκνος (1127). Ο Ρογήρος Β΄ ενσωμάτωσε το Δουκάτο της Απουλίας και της Καλαβρίας με την Κομητεία της Σικελίας και δημιούργησε το Βασίλειο της Σικελίας. Ο Ντρόγκο της Απουλίας πήρε τον τίτλο του κόμη της Απουλίας και της Καλαβρίας από τον αυτοκράτορα Ερρίκο Γ΄ με περιοχές που ανήκαν στο πριγκιπάτο του Σαλέρνο.
Αστυνόμη

Η Αστυνόμη είναι όνομα με το οποίο είναι γνωστοί οι παρακάτω χαρακτήρες στην ελληνική μυθολογία:
* Μια από τις Νιοβίδες.
* Κόρη του Ταλαού και μητέρα του Καπανέως από τον Ιππόνοο.
* Η γνωστότερη με το πατρωνυμικό Χρυσηίδα της "Ιλιάδας".
* Η μητέρα του Άρη της Καληδόνας.
Τιγκράν Μανσουριάν

Ο Τιγκράν Μανσουριάν (του, γεννηθείς την 27 Ιανουαρίου 1939) είναι ένας κορυφαίος Αρμένιος συνθέτης κλασικής και κινηματογραφικής μουσικής.
Τζιβάνι

Ο Τζιβάνι (, 1846–1909), το πραγματικό όνομα του οποίου ήταν Σερόμπ Στεπάνι Λεβονιάν (αρμενικά: Սերոբ Ստեփանի Լևոնյան), ήταν ένας αρμένιος βάρδος (աշուղ) και ποιητής.
Ο Έφηβος της Αγάθης

μικρογραφία| Αντίγραφο του Έφηβου στο Ροκελόνγκ.
Ο Έφηβος της Αγάθης ("γαλλικά:l'Éphèbe d'Agde, αγγλικά:The Youth of Agde)" είναι ένα χάλκινο άγαλμα που ανακαλύφθηκε στις 13 Σεπτεμβρίου 1964 στον πυθμένα του ποταμού Ερώ, στις νοτιοανατολικές ακτές της Γαλλίας από τον Denis Fanquerle και δύτες από την Ομάδα Αρχαιολογικής Έρευνας της Μαρίνας Αγκντ ("Agde Marine Archaeological Research)". Συνδέεται πιθανότατα με ένα αρχαίο ελληνικό ναυάγιο. 

Έχει ύψος 1,33 μέτρων και χρονολογείται στον 2ο αιώνα π.Χ. (τέλη Ελληνιστικής περιόδου) και απεικονίζει ένα νεαρό άνδρα, πιθανότατα έναν ηγεμόνα. Τα χαρακτηριστικά του μοιάζουν με εκείνα του Δορυφόρου από τον Πολύκλειτο, υποδηλώνοντας ότι ο δημιουργός του ήταν μαθητής του άριστου γλύπτη. 

Το ίδιο το άγαλμα βρίσκεται σε άσχημη κατάσταση, λόγω της εμβύθισης του στην εκβολές του Ερώ για τόσα πολλά χρόνια. Η επιφάνεια του χαλκού έχει διαβρωθεί και το κάτω μισό μέρος των δύο βραχιόνων και των δύο ποδιών λείπει. Ένα πόδι βρέθηκε έξι μήνες μετά την αρχική ανακάλυψη, περίπου 600 μέτρα μακριά από το αρχικό εύρημα, θαμμένο κάτω από 1,5 μέτρο λάσπης στον πυθμένα του ποταμού. Τα υπόλοιπα μέρη δεν έχουν ακόμη εντοπιστεί. 

Ο Έφηβος της Αγάθης για 15 χρόνια μετά την ανακάλυψή του παρέμενε στις αποθήκες του Λούβρου. Αυτή τη στιγμή εκτίθεται στο Μουσείο της Αγκντ.
Ιταλικό Φιλελεύθερο Κόμμα

Το Ιταλικό Φιλελεύθερο Κόμμα ( , PLI ) ήταν ένα φιλελεύθερο και συντηρητικό πολιτικό κόμμα στην Ιταλία. 

Το "PLI", το οποίο ήταν ο κληρονόμος των φιλελεύθερων ρευμάτων τόσο της ιστορικής Δεξιάς όσο και της ιστορικής Αριστεράς, ήταν ένα μικρό κόμμα μετά τον Δεύτερο Παγκόσμιο Πόλεμο, αλλά και συχνά μέλος κυβερνήσεων συνασπισμού, ειδικά μετά το 1979.
Μάχη του Ρεθύμνου

Η Μάχη του Ρεθύμνου, ήταν μάχη κατά τη διάρκεια του Β΄ Παγκοσμίου Πολέμου στην Κρήτη. Ξεκίνησε το πρωί της 20ης Μαΐου 1941, όταν η ναζιστική Γερμανία ξεκίνησε αεροπορική εισβολή στην Κρήτη με την κωδική ονομασία Unternehmen Merkur ("Επιχείρηση Ερμής"). Αυστραλιανές και ελληνικές δυνάμεις υπερασπίστηκαν το αεροδρόμιο του Ρεθύμνου.

Οι βρετανικές δυνάμεις και οι δυνάμεις της Κοινοπολιτείας είχαν αναγκαστεί να φύγουν από την Ελλάδα και είχαν υποχωρήσει στην Κρήτη. Ενώ υπήρχαν 27.000-28.000 στρατεύματα στην Κρήτη για να την υπερασπιστούν, οι περισσότεροι ήταν ελαφρώς οπλισμένοι επειδή ο βαρύτερος εξοπλισμός είχε μείνει στην Ελλάδα. Αν και οι Γερμανοί ήταν σε θέση να κυριαρχήσουν στον ουρανό, το Βρετανικό Βασιλικό Ναυτικό είχε τον έλεγχο της θαλάσσης. Το γερμανικό σχέδιο ήταν να χρησιμοποιήσουν αλεξιπτωτιστές και ανεμόπτερα για να στείλουν δυνάμεις από αέρος. Τα Αυστραλιανά 2/1 και 2/11 Τάγματα, υποστηριζόμενα από οπλίτες, ιατρούς, και μηχανικούς, καθώς και το 4ο και 5ο Συντάγμα, κατέλαβαν θέσεις στους λόφους νότια του αεροδρομίου. Την ημέρα πριν από τη μάχη, ένα γερμανικό αεροπλάνο πετά πάνω από το Ρέθυμνο σε μια αποστολή αναγνώρισης. Το αεροπλάνο καταρρίφθηκε.
Τιγκράν Χαμασιάν

Ο Τιγκράν Χαμασιάν (, γεννηθείς την 17 Ιουλίου 1987) είναι ένας Αρμένιος πιανίστας της τζαζ. Παίζει κυρίως πρωτότυπες συνθέσεις που έχουν έντονη την επιρροή της αρμενικής λαϊκής παράδοσης, συχνά χρησιμοποιώντας τις κλίμακες και τους τρόπους της. Πέρα από την λαϊκή επιρροή, ο Τιγκράν είναι πολύ επηρεασμένος και από τις Αμερικάνικες παραδόσεις της τζαζ και σε κάποιο βαθμό, όπως στο δίσκο του "Red Hail (Κόκκινο Χαλάζι)", από την προοδευτική ροκ. Στο σόλο δίσκο του "A Fable (Μύθος)" φάνηκε η λαϊκή επιρροή της Αρμενίας. Ακόμα και στις πιο ανοιχτές συνθέσεις του και στις ερμηνείες των γνωστών κομματιών της τζαζ, οι αυτοσχεδιασμοί του συχνά περιέχουν διακοσμητικά στοιχεία που βασίζονται σε παραδοσιακές κλίμακες της Μέσης Ανατολής/Νότιας Δυτικής Ασίας.
Ντουνάγιετς

μικρογραφία| Ο Ντουνάγιετς στην οροσειρά Πιενίνι Σροντκόβε, σχηματίζει ένα σύνορο 27 χιλιομέτρων μεταξύ της Πολωνίας και της Σλοβακίας.
Ο Ντουνάγιετς ("Dunajec") είναι ποταμός που διέρχεται από τη βορειοανατολική Σλοβακία και τη νότια Πολωνία. Είναι ένας δεξιός παραπόταμος του ποταμού Βιστούλα. Αρχίζει στο Νόβι Ταργκ στη συμβολή δύο μικρών ορεινών ποταμών, του Τσάρνι Ντουνάγιετς ("Czarny Dunajec-Μαύρος") και του Μπιάουι Ντουνάγιετς ("Biały Dunajec-Άσπρος"). Ο Ντουνάγιετς αποτελεί το σύνορο μεταξύ της Πολωνίας και της Σλοβακίας για 17 χιλιόμετρα στην οροσειρά Πιενίνι Σροντκόβε (πολωνικά: Pieniny Środkowe, σλοβάκικα: Centrálne Pieniny), ανατολικά της τεχνητής λίμνης Τσόρστιν. 

Ο Ντουνάγιετς έχει μήκος 249 χιλιόμετρα, συμπεριλαμβανομένου του ποταμού Τσάρνι Ντουνάγιετς, το οποίο τον καθιστά τον δέκατο τρίτο μεγαλύτερο ποταμό της Πολωνίας. Έχει λεκάνη απορροής 6.796 τετραγωνικών χιλιομέτρων (4.838 στην Πολωνία και 1.958 στη Σλοβακία). Στα σύνορα Σλοβακίας/Πολωνίας, διασχίζει την περιοχή Ζαμαγκούριε, με αξιοθέατα όπως η χαράδρα του ποταμού Ντουνάγιετς, ο ορεινός όγκος Τρεις Κορυφές με γκρεμό , το Τσερβένι Κλάστορ, και δύο κάστρα στο Τσόρτσιν και στη Νιεντζίτσα. 
μικρογραφία| Η Χαράδρα του Ντουνάγιετς στα όρη Πιενίνι.
μικρογραφία| Ο Ντουνάγιετς στα όρη Πιενίνι.
μικρογραφία| Ντουνάγιετς, 1939
Κάτω από τα δύο ρέματα πηγών, ο Ντουνάγιετς ρέει μέσα από μία ευρεία κοιλάδα που ονομάζεται Λεκάνη Νοβοτάρσκα. Στη συνέχεια, τροφοδοτεί τα νερά του φράγματος στη Νιεντζίτσα (λίμνη Γιεζιόρο Τσορστίνσκιε) και του φράγματος στο Σρομόβτσε Βίζνε (τεχνητή λίμνη Σρομόβτσε Βίζνε). Διασχίζοντας το κεντρικό τμήμα της οροσειράς Πιενίνι, δημιουργεί μια γραφική στροφή στα σύνορα Πολωνίας/Σλοβακίας μεταξύ του Σρομόβτσε Βίζνε και της Στσαβνίτσα, όπου ρέει από το βράχο Κοτούνκα, που διαφοροποιεί την περιοχή από τα πάνω τμήματα του ποταμού. Ακολούθως, στρέφεται προς τα βόρεια προς τα Δυτικά Όρη Μπέσκιντς και τη Λεκάνη Σοντέτσκα (όπου συγχωνεύεται με τον δικό του μεγαλύτερο παραπόταμο, τον ποταμό Πόπραντ). Διασχίζει μία ανοιχτή κοιλάδα στους πρόποδες των Όρων Μπέσκιντς και κυλάει κατηφορικά κάθετα στους πρόποδες του Ρόζνουβ (με δύο ακόμη φράγματα: τη λίμνη Γιεζιόρο Ροζνόβσκιε και τη λίμνη Γιεζιόρο Τσχόβσκιε) και τέλος, οδηγεί στη Λεκάνη του Σαντόμιες και στην πεδινή κοιλάδα του Βιστούλα. Ο Ντουνάγιετς ρέει στον ποταμό Βιστούλα, κοντά στο Οπατόβιετς.
Βραβείο Χάουαρντ Χιούζ

Το Βραβείο Χάουαρντ Χιούζ (αγγλικά: The Howard Hughes Memorial Award), είναι ένα βραβείο αεροναυπηγικής που απονέμεται κάθε χρόνο από την Αεροπορική Λέσχη της Νότιας Καλιφόρνιας εις μνήμην του Αμερικανού επιχειρηματία Χάουαρντ Χιούζ
Σύμφωνα με την επίσημη ιστοσελίδα της λέσχης, το βραβείο απονέμεται "σε έναν ηγέτη της αεροδιαστημικής, του οποίου τα επιτεύγματα κατά τη διάρκεια της μακράς καριέρας του έχουν συμβάλει σημαντικά στην πρόοδο της αεροδιαστημικής ή της διαστημικής τεχνολογίας". 

Το βραβείο ιδρύθηκε το 1978 από τον Γουίλιαμ Λούμις, έναν πρώτο ξάδελφο του πρωτοπόρου της αερόπλοιας Χάουαρντ Χιούζ, ο οποίος ήταν τότε Πρόεδρος του Διοικητικού Συμβουλίου και Διευθύνων Σύμβουλος της Summa Corp.
Οι παραλήπτες του βραβείου "Χάουαρντ Χιούζ", λαμβάνουν ένα μενταγιόν από συμπαγές ασήμι που εξορύσσεται από τις επιχειρήσεις εξόρυξης μετάλλων του Χιούζ στη Νεβάδα.
Γιάννης Χριστόπουλος

Ο Γιάννης Χριστόπουλος (7 Ιουνίου 1974) είναι Έλληνας επαγγελματίας προπονητής καλαθοσφαίρισης για τους Μπεϊτζίνγκ Ντακς.
Βόλκερ Φίνκε

Ο Βόλκερ Φίνκε ("Volker Finke," 24 Μαρτίου 1948) είναι Γερμανός προπονητής ποδοσφαίρου. Ήταν ο προπονητής της Φράιμπουργκ για 16 χρόνια.
Πιέρ Λουτρέλ

Ο Πιέρ Λουτρέλ (γαλλικά: Pierre Loutrel) (5 Μαρτίου 1916 - 11 Νοεμβρίου 1946),
γνωστότερος με το ψευδώνυμό του "Τρελός Πητ" (Pierrot le fou) ήταν ο πρώτος «δημόσιος εχθρός νούμερο ένα» της Γαλλίας και ένας από τους ηγέτες της Συμμορίας των οχημάτων.
Ράιον Μπράουν

Ο Ράιον Μπράουν (αγγλικά:"Rion Brown"), (Χάινσβιλ, 3 Σεπτεμβρίου 1991) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ / σμολ φόργουορντ για την Τσεντεβίτα Ολίμπια.
Τι Πονηρό Μου Ζητάς

Τι Πονηρό Μου Ζητάς λέγεται το δεύτερο άλμπουμ της Ελένης Φουρέιρα, το οποίο κυκλοφόρησε την 1η Ιουλίου 2012 από τη δισκογραφική εταιρεία Minos-EMI S.A.
Κουτσοπόδι

Το Κουτσοπόδι είναι χωριό στον βορειοδυτικό νομό Αργολίδας. Διοικητικά υπάγεται στην κοινότητα Κουτσοποδίου της δημοτικής ενότητας Κουτσοποδίου του Δήμου Άργους - Μυκηνών.

Σύμφωνα με την απογραφή του 2001 το χωριό είχε πληθυσμό 1.908 κατοίκων, καθώς και η πολυπληθέστερη πόλη της δημοτικής ενότητας Κουτσοποδίου. Με την απογραφή του 2011 (αναθεώρηση 2014) είχε πληθυσμό 1.857 κατοίκων.

Από το 1997 έως το 2010, το Κουτσοπόδι ήταν έδρα του ομώνυμου δήμου.
Βασίλης Ρέντζας

Ο Βασίλης Ρέντζας (Μελίβοια Λάρισας, 16 Απριλίου 1992) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τα Χανιά.
Άννα Λη Φίσερ

Η Άννα Λη Φίσερ, το γένος Τινγκλ ("Anna Lee Fisher", n. "Tingle", γενν. 24 Αυγούστου 1949), είναι Αμερικανίδα χημικός, γιατρός και πρώην αστροναύτισσα της NASA. Στις 8 Νοεμβρίου 1984 έγινε η πρώτη μητέρα στην Ιστορία που ταξίδεψε στο διάστημα, έχοντας αποκτήσει την πρώτη της κόρη Κριστίν Ανν στις 29 Ιουλίου 1983.
Mysterium Cosmographicum

Μοντέλο του [[Ηλιακό σύστημα|Ηλιακού Συστήματος]] από τον Κέπλερ με βάση τα [[Πλατωνικό στερεό|πλατωνικά στερεά]] από το "Mysterium Cosmographicum"
To Mysterium Cosmographicum (κατά λέξη μετάφραση Το κοσμογραφικό μυστήριο, εναλλακτικές αποδόσεις: "Κοσμικό μυστήριο" ή "Το μυστικό του Σύμπαντος") είναι βιβλίο αστρονομίας γραμμένο στη λατινική από τον μεγάλο Γερμανό αστρονόμο Γιοχάνες Κέπλερ, που εκδόθηκε στην Τυβίγγη το 1597 (αν και η σελίδα του τίτλου του αναφέρει το 1596 ως το έτος εκδοσεως) και σε δεύτερη έκδοση το 1621. Ο πλήρης τίτλος του έργου είναι "Prodromus dissertationum cosmographicarum, continens mysterium cosmographicum, de admirabili proportione orbium coelestium, de que causis coelorum numeri, magnitudinis, motuumque periodicorum genuinis & proprijs, demonstratum, per quinque regularia corpora geometrica" (δηλαδή «Πρόδρομος των κοσμολογικών δοκιμίων, περιέχων: Το μυστικό του Σύμπαντος, Επί της θαυμασίας αναλογίας των Ουρανίων Σφαιρών, και Επί των αληθών και συγκεκριμένων αιτίων του αριθμού, του μεγέθους και των περιοδικών κινήσεων των Ουρανών. Αποδεικνυόμενα δια των πέντε κανονικών γεωμετρικών στερεών»). Ο Κέπλερ πρότεινε σε αυτό του έργο ότι οι σχέσεις των αποστάσεων μεταξύ των 6 τότε γνωστών πλανητών μπορούσαν να ερμηνευθούν μέσω των 5 πλατωνικών στερεών, κλεισμένων μέσα σε μια εξωτερική σφαίρα που αντιστοιχούσε στην τροχιά του Κρόνου.

Το βιβλίο εξηγεί την κοσμολογική θεωρία του Κέπλερ, ως βασιζόμενη στο ηλιοκεντρικό σύστημα. Σε αυτή τα 5 πυθαγόρεια κανονικά πολύεδρα καθορίζουν τη δομή του Σύμπαντος και αντανακλούν το σχέδιο του Θεού μέσα από τη γεωμετρία. Αυτή ήταν η πρώτη απόπειρα μετά τον Κοπέρνικο να δηλωθεί ότι η ηλιοκεντρική θεωρία ανταποκρίνεται στο πραγματικό Σύμπαν. Καθώς γράφει ο Κέπλερ, ανεκάλυψε τυχαία τη βάση του μοντέλου αυτού ενώ απεδείκνυε τη γεωμετρική σχέση μεταξύ δύο περιγεγραμμένων κύκλων. Συνειδητοποίησε ότι είχαν παρόμοιο λόγο ακτίνων με τον λόγο των ακτίνων των τροχιών του Κρόνου και του Δία. Ωστόσο, μετά απο περαιτέρω υπολογισμούς, κατάλαβε ότι δεν θα μπορούσε να αντιπροσωπεύσει όλους τους πλανήτες με τη χρήση κανονικών διδιάστατων πολυγώνων και αντί για αυτά θα έπρεπε να χρησιμοποιήσει τα πέντε πλατωνικά στερεά.
Άλβιν Λι-Μελντώ

Ο Άλβιν Λι-Μελντώ ("Albin Lee Meldau" ; 8 Φεβρουαρίου 1988) είναι Σουηδός τραγουδιστής, τραγουδοποιός και μουσικός. Κυκλοφόρησε τον πρώτο του προσωπικό δίσκο, με τον τίτλο "Lovers", το 2016 με την βοήθεια του παραγωγού Björn Yttling (Peter Bjorn and John).

Αργότερα την ίδια χρονιά, ο Άλβιν υπέγραψε συμβόλαιο με την δισκογραφική εταιρεία Astralwerks, η οποία επανακυκλοφόρησε τον δίσκο του "Lovers", και το 2017 κυκλοφόρησε τον δεύτερο προσωπικό του δίσκο με τίτλο "Bloodshot".

Το 2017, ο Άλβιν θεωρήθηκε από την NPR Music ως ένας από τους καλλιτέχνες που θα έπρεπε να εμφανιστούν στο SXSW, και έτσι εμφανίστηκε στην σειρά συναυλιών τους Tiny Desk Concert. Η NPR Music περιέγραψε την φωνή του ως "φωνή που κόβει την ανάσα, ευγενική, βρωντώδης και αδύνατον να αγνοηθεί".

Πριν κάνει σόλο καριέρα, ήταν μέλος ενός συγκροτήματος που είχε το όνομα Magnolia.

Ο πρώτος προσωπικός του δίσκος, "About You", κυκλοφόρησε την 1η Ιουνίου 2018. Το 2018, εμφανίστηκε στο "Så mycket bättre", που προβάλλεται από το κανάλι TV4.
Οικογενειακές ιστορίες

Οικογενειακές ιστορίες είναι μία ελληνική κοινωνική τηλεοπτική σειρά αυτοτελών επεισοδίων, παραγωγής 2010-2021, που προβάλλεται από τον τηλεοπτικό σταθμό Alpha TV από τις 25 Σεπτεμβρίου του 2010 μέχρι σήμερα. Η σειρά παρουσιάζει διάφορα κοινωνικά θέματα καθημερινών ανθρώπων, με διαφορετικούς συντελεστές σε κάθε επεισόδιο να συμμετέχουν στη δραματοποίηση κάθε ιστορίας. Οι "Οικογενειακές Ιστορίες" έχουν προβληθεί κατά περιόδους από το 2010 έως το 2021, ενώ περιστασιακά έχουν προβληθεί και σε επανάληψη από το ίδιο κανάλι. Στη σειρά λαμβάνουν μέρος είτε γνωστοί είτε ερασιτέχνες ηθοποιοί, όπως επίσης και σπουδαστές υποκριτικής που αργότερα έγιναν γνωστοί στο ευρύ κοινό. 

Η σειρά έκανε πρεμιέρα στις 25 Οκτωβρίου του 2010 με σκοπό να ολοκληρωθεί σε 14 επεισόδια όμως εξαιτίας της υψηλής τηλεθέασης που σημείωσαν τα επεισόδια αυτά τελικά ο πρώτος κύκλος ολοκληρώθηκε στις 24 Ιουνίου του 2011 που είχαν προβληθεί 97 επεισόδια ενώ τα επεισόδια της σειράς αυτά προβαλλόταν δύο φορές την μέρα από τον σταθμό. Το καλοκαίρι του 2012 η σειρά ανανεώθηκε για δεύτερο κύκλο επεισοδίων και αποτελείται από 56 επεισόδια. Η σειρά ανανεώθηκε για τρίτο κύκλο επεισοδίων με την προβολή των 60 επεισοδίων να γίνεται από 30 Σεπτεμβρίου του 2013 μέχρι τις 14 Μαρτίου του 2014. Το καλοκαίρι του 2017, εξαιτίας της υψηλής τηλεθέασης που σημείωναν οι επαναλήψεις της σειράς, οδήγησε το κανάλι να ανανεώσει την σειρά για τέταρτη σεζόν 3 χρόνια μετά την ολοκλήρωσή της. Ο τέταρτος κύκλος ξεκίνησε στις 5 Μαρτίου του 2018 και ολοκληρώθηκε στις 27 Ιουνίου του 2018 σε 45 επεισόδια. Τον Ιούνιο του 2020 η σειρά ανανεώθηκε για πέμπτο κύκλο επεισοδίων με σκοπό να προβληθεί τη σεζόν 2020-2021. Η νέα σεζόν έκανε πρεμιέρα στις 21 Σεπτεμβρίου του 2020. Τον Μάιο του 2021 η σειρά ανανεώθηκε για 6η σεζόν, που πρόκειται να προβληθεί την τηλεοπτική περίοδο 2021-2022.

Τον Μάρτιο του 2013 ο σταθμός δημιούργησε και μία δεύτερη σειρά με τους δημιουργούς και τους συντελεστές να παραμένουν οι ίδιοι. Η τίτλος αυτής ήταν "Όσα μου κρύβεις". Η διαφορά με τις "Οικογενειακές ιστορίες" ήταν ότι η συγκεκριμένη σειρά ασχολούνταν με πιο δύσκολα κοινωνικά ζητήματα όπως η παρενοχλήσεις, βιασμοί, εκφοβισμός και άλλα ενώ οι σκηνές της σειράς χαρακτηρίστηκαν πιο προχωρημένες από αυτές της αρχικής σειράς. Η προβολή της σειράς γινόταν σε εβδομαδιαία βάση ενώ η ώρα προβολής ήταν λίγο πριν τα μεσάνυχτα.
Πέτρος Κλαμπάνης

Ο Πέτρος Κλαμπάνης (15 Ιουλίου 1981) είναι μπασίστας, συνθέτης, παραγωγός και καθηγητής μουσικής.

Ηγείται ενός συγκροτήματος που έχει κάνει αρκετές εμφανίσεις στην Νέα Υόρκη, όπως στο Cornelia Street Cafe, στο SubCulture, στο DROM, στο National Sawdust και στο Rockwood Music Hall, παράλληλα με τις συναυλίες σε όλο τον κόσμο. Ο Γάλλος πιανίστας Jean-Michel Pilc και ο Ισραηλινός κιθαρίστας Gilad Hekselman έχουν συμμετάσχει στις ηχογραφήσεις και στις συναυλίες του.

Ο πρώτος προσωπικός του δίσκος "Contextual" κυκλοφόρησε από την δισκογραφική εταιρεία του Greg Osby, Inner Circle Music. Ο δίσκος του "Minor Dispute" κυκλοφόρησε από την Inner Circle στις ΗΠΑ (14 Απριλίου 2015), από την Minos EMI στην Ελλάδα (12 Μαΐου 2015) και από την Cristal στον υπόλοιπο κόσμο (19 Μαΐου 2015). Ο δίσκος "Chroma" κυκλοφόρησε στις 10 Μαρτίου 2017 από την δισκογραφική εταιρεία Motéma και βραβεύτηκε με το Best Live Recording το 2017 από τα Ανεξάρτητα Μουσικά Βραβεία.
Λαμπανόρας

Το Λαμπανόρας (λιθουανικά: Labanoras, προφέρεται ɫaba'noːras) είναι μικρή πόλη εντός του περιφερειακού πάρκου Λαμπανόρας στην Λιθουανία. Βρίσκεται στη λίμνη Λαμπανόρας (λιθουανικά: Labanoro ežeras) και περιβάλλεται από το περιφερειακό πάρκο Λαμπανόρας, το μεγαλύτερο περιφερειακό πάρκο στη Λιθουανία. Ως κέντρο του πάρκου Λαμπανόρας, το χωριό έχει γίνει τουριστικός προορισμός. Το 2003, ένα πρώην σχολικό κτίριο μετατράπηκε σε ξενοδοχείο και εστιατόριο. Σύμφωνα με την απογραφή του 2011, το χωριό είχε πληθυσμό 59 κατοίκων.

Το χωριό υπάγεται στη γεροντεία Λαμπανόρας της επαρχίας Σεντσιόνις στην επαρχία Βίλνιους.
Κορίνα Λεγάκη

Η "Κορίνα Λεγάκη" είναι είναι Ελληνίδα τραγουδίστρια.

Γεννήθηκε στο Ηράκλειο Κρήτης. Είναι ελληνοσουηδικής καταγωγής. Σπούδασε κλασικό και τζαζ τραγούδι, πιάνο και ορθοφωνία. Συμμετείχε στο Εργαστήριο Φωνητικής Τέχνης του Σπύρου Σακκά. Περσόνα πολύγλωσση και πολυπολιτισμική, έχει κυκλοφορήσει τέσσερις προσωπικούς δίσκους με πρωτότυπο υλικό και επανεκτελέσεις τραγουδιών Ελλήνων και ξένων δημιουργών. Έχει συμμετάσχει σε προσωπικούς δίσκους και ζωντανές εμφανίσεις σημαντικών συνθετών, τραγουδιστών, μουσικών και ensemble διαφόρων ειδών (από την free jazz μέχρι το παραδοσιακό και από την ακαδημαϊκή μουσική έως την έθνικ). Έχει τραγουδήσει σε σκηνές, θέατρα και ποικίλους χώρους στην Ελλάδα και το εξωτερικό, μεταξύ αυτών στο Ωδείο Ηρώδου του Αττικού, στο Μέγαρο Μουσικής Αθηνών, στο Ζάππειο Μέγαρο, στον ναό του Ποσειδώνα στο Σούνιο, στην Αγγλικανική Εκκλησία Αγίου Παύλου και στο Ευρωπαϊκό Κοινοβούλιο. Παράλληλα, έχει αναπτύξει έντονη εθελοντική δραστηριότητα, συμπράττοντας επί σκηνής και δισκογραφικά με παιδιά προσφύγων και μεταναστών.

Ο τελευταίος της προσωπικός δίσκος, "Νέος Κόσμος" (Μικρή Άρκτος, 2019), περιλαμβάνει τραγούδια σε μουσική Γιώργου Ανδρέου και Νίκου Ξυδάκη και λόγια Γιώργου Ανδρέου, Θοδωρή Γκόνη, Κικής Δημουλά, Μάνου Ελευθερίου και Διονύση Καψάλη. Η Κορίνα αποτελεί επίσης την κεντρική ερμηνεύτρια στην επικείμενη δισκογραφική εργασία του Γιώργου Ανδρέου "Ναυς Μαγική, η Ναυς των Ονείρων". Πρόκειται για έναν κύκλο μελοποιημένου λόγου σπουδαίων αρχαίων και σύγχρονων ποιητών και πεζογράφων.
Αντονέλλα Λουάλντι

Η Αντονέλλα Λουάλντι (γεννημένη 6 Ιουλίου 1931) είναι Ελληνο-Ιταλίδα ηθοποιός και τραγουδίστρια. Εμφανίστηκε σε πολλές Γαλλικές και Ιταλικές ταινίες με τις πιο σημαντικές να είναι της δεκαετίας του 50' και 60'. Ήταν ενεργή από στην σκηνή της ηθοποιίας από το 1949 μέχρι το 1994.
Μακσίμ Νεντασεκάου

Ο Μακσίμ Νεντασεκάου (γεν. 21 Ιανουαρίου 1998) είναι Λευκορώσος αθλητής του στίβου στο άλμα εις ύψος.

Κατέκτησε το χρυσό μετάλλιο στο Ευρωπαϊκό Πρωτάθλημα Εφήβων 2017 στο Γκροσέτο της Ιταλίας, με άλμα στα 2,33 μέτρα (νέο ατομικό ρεκόρ).

Κατέκτησε και το ασημένιο μετάλλιο στο αγώνισμα στο Ευρωπαϊκό Πρωτάθλημα Στίβου 2018, με ισοφάριση του ατομικού του ρεκόρ, πίσω από τον Γερμανό Ματέους Πρζιμπίλκο.

Τα ατομικά ρεκόρ του είναι 2,33 μέτρα στον ανοιχτό στίβο (Γκροσέτο 2017, Βερολίνο 2018) και 2,31 στον κλειστό (Μογκίλιοφ 2018).
Ντιρκ Μπάουερμαν

Ο Ντιρκ Μπάουερμαν ("Dirk Bauermann," 10 Δεκεμβρίου 1957) είναι Γερμανός επαγγελματίας προπονητής καλαθοσφαίρισης. Είναι ο σημερινός προπονητής της Καρσίγιακα του Πρωταθλήματος Τουρκίας.
Σουν Μίνγκμινγκ

Ο Σουν Μίνγκμινγκ (αγγλικά":Sun Mingming," κινέζικα:孙明明, πινγίν:"Sūn Míngmíng," γενν. στις 23 Αυγούστου 1983) είναι Κινέζος επαγγελματίας καλαθοσφαιριστής και ηθοποιός. Είναι ο ψηλότερος επαγγελματίας καλαθοσφαιριστής στον κόσμο και μετρήθηκε από το Γκίνες με ύψος 2,36 μέτρα.
Τιμαρέτη

Η Τιμαρέτη (ή Θαμυρίς, 5ος αιώνας π.Χ.), ήταν αρχαία Ελληνίδα ζωγράφος. 

Ήταν η κόρη του ζωγράφου Μίκωνα του Αθηναίου του Νεότερου. Σύμφωνα με τον Πλίνιο τον Πρεσβύτερο, "«περιφρονούσε τα καθήκοντα των γυναικών και ασκούσε την τέχνη του πατέρα της»." Την εποχή του Αρχέλαου Α΄ της Μακεδονίας, ήταν γνωστή για έναν πίνακα ζωγραφικής της θεάς Άρτεμης που φυλασσόταν στην Έφεσο, πόλη με ιδιαίτερη λατρεία για τη θεά. Αν και πλέον δε σώζεται, φυλασσόταν στην Έφεσο για πολλά χρόνια. 

Μία από τις έξι θηλυκές καλλιτέχνιδες της αρχαιότητας που αναφέρονται στην Φυσική Ιστορία του Πλίνιου (XL.147-148) το 77 μ.Χ.: Τιμαρέτη, Ειρήνη, Καλυψώ, Αρισταρέτη, Ιαία και Ολυμπιάδα. Αναφέρονται αργότερα στο De mulieribus claris του Βοκάκιου.
Ταμπουρίτσα

Η Ταμπουρίτσα είναι μικρός [[ταμπουράς]]
Η Ταμπουρίτσα () είναι το αντιπροσωπευτικό μουσικό έγχορδο όργανο της ομώνυμης οικογένειας μακρύλαιμων λαούτων, που είναι δημοφιλή στη Νότια και την Κεντρική Ευρώπη, ιδιαίτερα στην Κροατία, στη Βοσνία και Ερζεγοβίνη, στη Σερβία (ειδικά στη Βοϊβοντίνα), στη Σλοβενία και στην Ουγγαρία. Είναι γνωστά ως και στην Μπούργκενλαντ. Το όνομα και τα χαρακτηριστικά της προέρχονται από τα περσικά ταμπούρ, μοιάζει με μικρό ελληνικό ταμπουρά, αλλά και με μαντολίνο και με κιθάρα στο ότι οι χορδές είναι τσιμπητές. Τα τάστα είναι ευμετάβλητα ώστε να επιτρέπεται η απόδοση των διαφόρων μουσικών τρόπων. Υπάρχουν πολλοί τύποι ταμπουρίτσας, κυρίως σερβοκροατικής επινόησης.
Κωνσταντίνος Σπανούδης

Ο Κωνσταντίνος Σπανούδης (1871-1941) ήταν Έλληνας πολιτικός ενταγμένος στο Κόμμα των Φιλελευθέρων, δημοσιογράφος και πρώτος πρόεδρος της Αθλητικής Ένωσης Κωνσταντινουπόλεως.
Στέλλα Κυριακίδου

Η Στέλλα Κυριακίδου είναι Ελληνοκύπρια πολιτικός. Από το 2019 είναι Επίτροπος Υγείας και Ασφάλειας Τροφίμων της Ευρωπαϊκής Ένωσης. Προηγουμένως ήταν βουλευτής στην Εκλογική Περιφέρεια Λευκωσίας εκλεγμένη με τον ΔΗΣΥ.
Σπυρίδων Μπελόκας

Ο Σπυρίδων Μπελόκας (1877, Αθήνα - άγνωστη ημερομηνία θανάτου) ήταν Έλληνας αθλητής του στίβου. Αγωνίστηκε στους Θερινούς Ολυμπιακούς Αγώνες του 1896 στην Αθήνα.

Ο Μπελόκας ήταν ένας από τους 17 αθλητές που συμμετείχε στο μαραθώνιο ανδρών. Πέρασε τη γραμμή τερματισμού στην 3η θέση, πίσω από το Σπύρο Λούη και το Χαρίλαο Βασιλάκο, αλλά αργότερα ανακαλύφθηκε ότι κάλυψε μέρος της διαδρομής με κάρο και όχι με τα πόδια. Συνεπώς, αποκλείστηκε και η 3η θέση απονεμήθηκε στο Γκιούλα Κέλνερ.
Κουράτιτσα

Το Κουράτιτσα είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Σουλεϊμάν Σαβαντογκό

Ο Σουλεϊμάν Σαβαντογκό ("Souleymane Sawadogo," 9 Ιανουαρίου 1993) είναι επαγγελματίας ποδοσφαιριστής από τη Μπουρκίνα Φάσο, ο οποίος αγωνίζεται ως πλάγιος μέσος για το Λεβαδειακό.
Σεμπαστιάν Αμπρέου

Ο Ουάσινγκτον Σεμπαστιάν Αμπρέου Γκάλο ("Washington Sebastián Abreu Gallo," γεννήθηκε 17 Οκτωβρίου 1976) είναι Ουρουγουανός επαγγελματίας ποδοσφαιριστής, ο οποίος αγωνίζεται ως επιθετικός. 
Ευρέως γνωστός με το ψευδώνυμό του "El Loco" (Ο Τρελός), ο παραγωγικός σκόρερ με περισσότερα από 400 τέρματα σε επίσημους αγώνες - σε συλλογικό και εθνικό επίπεδο - είναι ένας γυρολόγος που έχει παίξει για 31 ομάδες σε 11 χώρες κατά τη διάρκεια της επαγγελματικής του σταδιοδρομίας. 

Το 2017 μπήκε στο βιβλίο ρεκόρ Guinness ως ο ποδοσφαιριστής με τα περισσότερα επαγγελματικά συμβόλαια στην καριέρα του (τότε 26). 

Διεθνής με την Ουρουγουάη για περισσότερα από 15 χρόνια, εκπροσώπησε τη χώρα του σε δύο Παγκόσμια Κύπελλα και τρία Κόπα Αμέρικα, κερδίζοντας το τελευταίο το 2011.
Σόλων Τσούνης

Ο Σόλων Τσούνης (Αγρίνιο, 13 Μαΐου 1981) είναι Έλληνας ηθοποιός και εικαστικός καλλιτέχνης.